இராயல் தேசிய மருத்துவ அகாடமி

இராயல் தேசிய மருத்துவ அகாடமி (Royal National Academy of Medicine) என்பது எசுப்பானிய நாட்டில் உள்ள ஒரு முக்கிய மருத்துவ நிறுவனம் ஆகும். மருத்துவ அறிவியல்களின் கல்வி, ஆய்வு, மற்றும் முன்னேற்றத்திற்காக இந்நிறுவனம் அர்ப்பணிக்கப்பட்டுள்ளது. ஆரோக்கியத்திற்காக இயற்கையோடு இணையும் கலை என்பது இந்நிறுவனத்தின் குறிக்கோள் வாசகம் ஆகும். 2020 ஆம் ஆண்டு முதல், இராயல் தேசிய மருத்துவ அகாடமி நிறுவனத்தின் தலைவராக எடுவார்டோ தியாசு-ரூபியோ கார்சியா பணியாற்றி வருகிறார். மேலும், முன்னாள் தலைவரான மானுவல் தியாசு-ரூபியோ கார்சியா 2012 ஆம் ஆண்டு முதல் கௌரவத் தலைவராக செயல்பட்டு வருகிறார். வரலாறு இராயல் தேசிய மருத்துவ அகாடமி நிறுவனத்தின் தோற்றம் 1733 ஆம் ஆண்டின் கோடைக்காலத்தில் நிகழ்ந்தது. அப்போது மாட்ரிட்டு நகரத்தைச் சேர்ந்த மருத்துவர்கள், அறுவைச் சிகிச்சை நிபுணர்கள் மற்றும் மருந்தாளர்கள் மருத்துவ தொடர்பான தலைப்புகளை விவாதிக்க ஒன்றுகூடினர். ஓர் ஆண்டுக்குப் பிறகு, 1734 ஆம் ஆண்டு செப்டம்பர் மாதம் 13 ஆம் தேதியன்று, மன்னர் ஐந்தாம் பெலிப்பு ஓர் அரசாணையை அங்கீகரித்து, மாட்ரிட்டு மருத்துவ அகாடமி என்ற அமைப்பை அதிகாரப்பூர்வமாக உருவாக்கினார். பின்னர் அரசரின் பாதுகாப்பைப் பெற்றதால், அந்த அமைப்பிற்கு இராயல் என்ற பட்டமும் வழங்கப்பட்டது. 19-ஆம் நூற்றாண்டில், தீய சகாப்தம் என அழைக்கப்பட்ட காலகட்டத்தில், அரசாங்கம் நிறுவனத்தை மூடுமாறு உத்தரவிட்டது. எனினும், அந்த நிலை வெறும் நான்கு ஆண்டுகள் மட்டுமே நீடித்தது. மன்னர் ஏழாம் பெர்டினாண்டின் மறைவிற்குப் பிறகு, அவரது மகளான இரண்டாம் இசபெல்லாவின் ஆட்சிக்காலத்தில், சிந்தனை மற்றும் அறிவியல் சார்ந்த சுதந்திரம் பெரிதும் அனுமதிக்கப்பட்டது. மேலும் 1861-ஆம் ஆண்டில் இயற்றப்பட்ட புதிய விதிமுறைகளின்படி, இது இராயல் தேசிய மருத்துவ அகாடமி எனப் பெயர் மாற்றம் செய்யப்பட்டது. இப்பெயரே இன்றளவும் தொடர்ந்து வழக்கில் உள்ளது. 1938-இல் எசுப்பானிய நிறுவனம் உருவாக்கப்பட்டபோது, ​​இந்த அகாடமி அதன் ஆறு நிறுவன உறுப்பினர்களில் ஒன்றாகத் திகழ்ந்தது. தொடர்புடைய சில கல்வியாளர்கள் சான்டியாகோ ரமோன் கசல் செவெரோ ஓச்சோவா வாலண்டின் பசுட்டர் அந்தோனி பாசி டேவிட் எச். லிண்டர் நிக்கோல் மார்தி லி தௌரின் பெர்-இங்வார் பிரேன்மார்க் இயூகோ ஒப்வெகெசர் அமாலியோ கிமெனோ கேப்ரியல்லா மோரேல் டி எசுகோபார் கத்யா ரூபியா பெங்ட் ஐ. சாமுவேல்சன் ஆண்ட்ரூ சாலி கார்லோசு இயூரிடா மேற்கோள்கள்